**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 38**

**На 27 октомври 2019 г. от 19:55 ч. се проведе заседание на Общинска избирателна комисия Ямбол при следния**

**Д н е в е н р е д:**

**1.** Доклад по сигнали.

***Докладват : Мариана Гърдева, Екатерина Янева***

**ПРИСЪСТВАТ: 13 членове на комисията:** Екатерина Янева, Мариана Гърдева, Светла Кирилова, Стоян Дойчев, Драгомир Димитров, Пенка Илиева, Младенка Николова, Миглена Кочинова, Яна Първанова, Ани Канева, Гюлшен Юсеинова, Невена Спасова, Станимир Иванов

**ОТСЪСТВАТ:** Няма.

Заседанието бе открито в 19:55 ч. и бе водено от Екатерина Янева – Председател на Общинската избирателна комисия - Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, откривам поредното заседание на Общинска избирателна комисия. В зала присъстват тринадесет членове на комисията. За отчитане на поименното гласуване предлагам колегата Станимир Иванов. Имате ли някакви други предложения или възражения? Моля, който е съгласен с така направеното от мен предложение да гласува!

**СТАНИМИР ИВАНОВ:** В зала 13 членове, гласували ЗА: Екатерина Янева, Мариана Гърдева, Светла Кирилова, Стоян Дойчев, Драгомир Димитров, Пенка Илиева, Младенка Николова, Миглена Кочинова, Яна Първанова, Ани Канева, Гюлшен Юсеинова, Невена Спасова, Станимир Иванов

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, предлагам да преминем към доклада по първия сигнал. Давам думата на Мариана Гърдева.

**МАРИАНА ГЪРДЕВА:** В 13:45 часа получихме сигнал от Борислав Любенов Великов, в качеството му на председател и представител на партия „Българска нова демокрация“, упълномощен от Галин Димитров Димитров. Бяхме уведомени, че пред входа на ОУ „Йордан Йовков“, гр. Ямбол, определено за адрес на десет избирателни секции, е установено наличие на автомобили, с поставени върху същите табели с обозначение №11 с отметка за изразяване на вот. Посетихме мястото, но не установихме, че има нарушения.

**ПРЕДСЕДАТЕЛЯТ ЕКАТЕРИНА ЯНЕВА**: С втория доклад ще ви запозная аз.

**ПРЕДСЕДАТЕЛЯТ ЕКАТЕРИНА ЯНЕВА**: В 13:50 беше подаден сигнал от Галин Димитров Димитров – упълномощен представител на Политическа партия „БЪЛГАРСКА НОВА ДЕМОКРАЦИЯ“ в изборите за общински съветници и кметове, насрочени за 27.10.2019г. Сигналът гласи, че при запитване от страна на присъстващите в изборните помещения застъпници към членовете на СИК относно реда на предоставяне на копия от протоколите, същите са заявили, че застъпникът има право да получи само едно копие от протокола - от избора за общински съветници, но не и от избора за кмет. Застъпниците смятат, че секционните избирателни комисии са действали в противоречие с разпоредбата на чл.100, ал.1, т.8. ОИК указа да се спазват методическите указания и да се даде препис от протоколите на всички. Подлагам на гласуване така изнесения доклад. Процедура по гласуване.

**СТАНИМИР ИВАНОВ:** В зала 13 членове, гласували ЗА: Екатерина Янева, Мариана Гърдева, Светла Кирилова, Стоян Дойчев, Драгомир Димитров, Пенка Илиева, Младенка Николова, Миглена Кочинова, Яна Първанова, Ани Канева, Гюлшен Юсеинова, Невена Спасова, Станимир Иванов

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА**: С третия доклад ще ви запозная аз.

**ПРЕДСЕДАТЕЛЯТ ЕКАТЕРИНА ЯНЕВА**: В 14:20ч. получихме сигнал от Михаил Василев Керемидчиев в качеството на представител на партия „ПРЯКА ДЕМОКРАЦИЯ“, с който ни уведомява за нарушение на изборни процес в помещение на СИК №282600031. Гласоподавателите се допускат с предизборни материали на определен кандидат за общински съветник. Приложен е и един от агитационните материали, който е бил взет от лицето. Посетихме мястото и след разговор с присъстващите гласоподаватели установихме, че не е извършена агитационна дейност. Който е съгласен с така направения доклад моля да гласува.

**СТАНИМИР ИВАНОВ:** В зала 13 членове, гласували ЗА: Екатерина Янева, Мариана Гърдева, Светла Кирилова, Стоян Дойчев, Драгомир Димитров, Пенка Илиева, Младенка Николова, Миглена Кочинова, Яна Първанова, Ани Канева, Гюлшен Юсеинова, Невена Спасова, Станимир Иванов

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА**: Четвъртият сигнал бе получен в 15:05 часа от Михаил Василев Керемидчиев, в качеството на представител на партия „Пряка демокрация“, с който ни уведомява за нарушение на изборния процес в помещения на посочени секционни избирателни комисии. Гласоподавателите се допускат с предизборни материали на определен кандидат за кмет. При извършване на проверка от ОИК не е установено нарушение.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, поради изчерпване на дневния ред закривам заседанието.

Заседанието се закри в 20:20 часа. на 27.10.2019г.

ПРЕДСЕДАТЕЛ:

ЕКАТЕРИНА ЯНЕВА

СЕКРЕТАР:

МАРИАНА ГЪРДЕВА